cyanic-selkie/wikianc huggingface dataset:
Blandingshund
Stabile hundehybrider
Stabile hundehybrider oppstår når bevisst kryssavl med blandingshunder og/eller rasehunder brukes for å oppnå stabilitet i arveegenskapene gjennom flere generasjoner. Stabile hybrider kan formere seg og har egenskaper som er stabile og blir bevart ved reproduksjon (seksuelt eller ikke-seksuelt). Slik kryssavl kan lede til nye hunderaser, dersom det genetiske materialet utvikles i en slik grad at de nye «rasene» oppnår en stor nok genpool til å bli levedyktige og stabile uten for stor grad av innavl. Et eksempel på stabile hundebastarder er enkelte designerhunder, men ingen blanding kan derfor regnes som en stabil type i de første F-generasjonene (førstegenerasjons avkom), slike at F1-generasjonen, F2-generasjonen og F3-generasjonen fortsatt regnes som ustabile. Stabiliteten starter først med F4-generasjonen, såfremt man unngår innavlsproblemet. Det hender at avkom tilbakekrysses for å oppnå spesielle egenskaper fra den en forelderen. Slikt avkom kalles en F1B og blir en 75/25 blanding. Under følger noen eksempler på kryssavl som har ført til stabile hundebastarder, men alle hunder av disse typene er nødvendigvis ikke stabile.
Herbert Spencer Gasser
Herbert Spencer Gasser (født 5. juli 1888 i Platteville i Grant County i Wisconsin, død 11. mai 1963 i New York) var en amerikansk fysiolog. Han ble tildelt Nobelprisen i fysiologi eller medisin i 1944 sammen med landsmannen Joseph Erlanger, for deres oppdagelser relatert til høyt differensierte funksjoner i enkle nervefibre.
Han fullførte sin mastergrad fra Johns Hopkins University i Baltimore i 1915. Han virket som professor i fysiologi ved Rockefeller Institute for Medical Research.
Gasser ble innvalgt som utenlandsk representant av Kungliga Vetenskapsakademien i 1946.
Prosopocoilus (Macrodorcinus) tigrinus
Prosopocoilus tigrinus er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En nokså liten (hannene ca. 20 millimeter), slank, halvblank brun hjortebille. Hannens kjever er middels lange og rette, med én tann i den indre delen og omtrent seks korte tenner i den ytre delen. Hodet er slett uten kjøler eller knøler. Hode og pronotum er nokså tett og fint punktert. Antennene har en tre-leddet vifte. Pronotum er betydelig bredere enn langt, ikke innsnevret ved roten. Dekkvingene har svake punktrader, i alle fall på sidene. Beina er brune.
Allidrett
Det legges i allidrett vekt på å utvikle en god grunnmotorikk gjennom lek og aktiviteter tilpasset barnets utviklingsnivå. En allidrett kan organiseres av et fleridrettslag, et særidrettslag eller et samarbeid mellom flere idrettslag.
Tilbudet het tidligere «idrettsskole» i Norge, men Norges idrettsforbund endret navnet til «allidrett», slik at tilbudet i barneidretten blir betegnet som allidrett for barn, mens det i ungdomsidretten blir betegnet som allidrett for ungdom.
Mandal
Byen er kjent for sin lakseelv, som sjøfartsby, og for sin industri med skipsverft, produksjon av båtmotorer, tekstiler og hermetikk. Mandal er også kjent for sine kunstnere. Mandal ble ladested i 1632, og ble kjøpstad i 1921.
Begynnelsen
Mandalsområdet er nevnt som «Vester-Risør» på slutten 1300-tallet da kong Erik av Pommern ga stedet rett til handel med mandalslaks. Bebyggelsen på dette tidspunktet var imidlertid ikke samme sted som den nåværende byen (tettstedet) ligger, men ved innseilingen til Skogsfjorden, et lite handelssted kalt Spidsbo. Dette stedet er i dag en strand uten bebyggelse som ligger i Furulunden like vest for bysentrum.
Dagens by stammer fra 1500-tallet. Det kom tidlig bebyggelse lå oppe i Mandalselva, kalt Marndal eller Mandal, og Mandal er dermed en av Sørlandets eldste byer – om ikke den eldste. I tillegg lå en tredje bebyggelse i Kleven, hvor den naturlige havnen var avgjørende. Kleven var en svært viktig uthavn langs kysten av Agder i historisk tid, og her var det los- og tollstasjon. Handelsstedet Vester-Risør er første gang nevnt med ladestedprivilegier i 1632. Vester-Risør fikk fornyet privilegiene i 1662, underlagt kjøpstaden Kristiansand, og med navnebytte til Mandal.
AMD Opteron
AMD Opteron («SledgeHammer» / K8) er en mikroprosessor som ble lansert den 22. april 2003. Opteron var den første 64-bit mikroprosessor i «80x86-familien» (x86-64), med et 64-bit instruksjons-sett (AMD64). Opteron kan kjøre både 32-bit og 64-bit programvare. I motsetning til andre 64-bit prosessorer, blir ikke hastigheten til 32-bit programmer redusert under kjøring.
Mandal
Seilskutetiden
Bybrannen i 1810 tok den gamle stenkirken fra 1500-tallet, som stod på torget nede i byen. Dagens Mandal kirke er fra 1821 og Norges største trekirke, bygget i empirestil. Mandal fikk som ladested eget formannskap og kommunalt selvstyre i 1837. 1800-tallet ble en pionértid med stor vekst, vitalt kunstliv og nye virksomheter. Laksefiske og handel gjorde Mandal til en rik handelsby, noe de bevarte store borgerhusene vitner om. En håndfull familier med skogs- og lakseretter tjente godt på fiske og utførsel av laks og tømmer.
AMD Opteron
AMD64 ble kopiert av Intel og kalt henholdsvis EMT64 (Extended Memory 64-bit Technology) og Intel 64.
The Computer Party
The Computer Party (TCP) er et rusfritt datatreff for ungdom som blir arrangert 2 ganger i året (vinterferien og høstferien) på Haugalandet. TCP blir drevet av Tysvær dataforening, en gruppe frivillige ungdommer fra området.
AMD Opteron
AMD Opteron var den første 80x86 mikroprosessor med integrert minnekontroller (DDR SDRAM og DDR2 SDRAM). Tidligere 80x86-prosessorer hadde minne-kontrolleren utenfor mikroprosessoren.
Mandal
Seilskutetiden
Velstanden gjenspeiles i statuen «Mandalitten» i sentrum, han har «laks i lommene, egg i skoene og fint brød i hatten».
AMD Opteron
AMD Opteron ble produsert for avanserte brukere i samarbeid med Sun Microsystems. I november 2006 var 22,6 % av verdens raskeste supercomputere basert på Opteron-prosessoren. Blant de 10 raskeste i verden var:
Gene Cole
Gene Cole (født 18. februar 1928, død 11. januar 2018) var en amerikansk friidrettsutøver.
AMD Opteron
De første Opteron-prosessorene (22. april 2003) ble laget for datamaskiner med 1, 2 eller 8 prosessorer. Spesialbygde brikker (rutere) kunne utvide antall prosessorer.
I motsetning til symmetrisk multiprosessering, der prosessorer deler et felles minne, har hver Opteron-prosessor sin egen minnebank gjennom Hypertransport-bussen.
Andre generasjon (14. februar 2005) ble produsert med 90 nanometers transistorer, høyere klokkefrekvens, lavere intern elektrisk spenning, optimalisert strøm-håndtering (OPM), og ble kalt «Venus» (1 prosessor), «Troya» (2 prosessorer) og «Athen» (8 prosessorer)
Navn på prosessormodeller
AMD valgte følgende navnekonvensjoner:
The Computer Party
TCP ble arrangert første gang i 1997 av en dataklubb som het Scenen Dataklubb, og holdt til i huset til Haugesunds KFUM (KM-huset), midt i Haugesund sentrum. I hovedsak ble det arrangert som en motreaksjon på de andre, mer etablerte datatreff i området. Treffet satte seg fore å være mer strukturert og ha en rimeligere inngangsavgift enn andre treff i området og lyktes med det. Første gang (TCP 99) kom det 90 personer med datamaskin, noe som var mye på den tiden. Scenen Dataklubb hadde et samarbeid med Norwegian Linux Community og leide datautstyr for å drifte datanettverket rimelig. Etter noen år skaffet klubben selv til veie dette utstyret, og TCP ble da selvforsynt.
Gene Cole
Han representerte USA under Sommer-OL 1952, hvor han tok sølv på 4 × 400 meter stafett.
Mandal
Industribyen
Mandal sykehus ble anlagt i 1877. Byen fikk status som kjøpstad 1. juli 1921, og samtidig ble kommunegrensene utvidet, med blant annet Vestnes fra daværende Halse og Harkmark-kommune.
Jonas Skirstad Hodt
Jonas Skirstad Hodt (født 8. november 2001 i Bærum) er en norsk ishockeyspiller. Hodt spiller back i Fjordkraft-ligaen for Ringerike Ishockeyklubb siden 2021, etter et opphold på en sesongen for HC Vita Hästen U20. Hodt har spilt for Frisk i Fjordkraftligaen, moderklubben er Idrettslaget Jutul.
Mandal
Industribyen
Etter første verdenskrig begynte det å komme industri til byen, og Mandal er kjent for sin skips- og verkstedsindustri. Store verft har levert skip og skipsutstyr i Norge og utlandet: Westermoen Hydrofoil, Båtservice Verft ved Skogsfjorden, det senere Umoe Mandal sørøst for utløpet av Mandalselva. I byen produsertes også de legendariske Marna båtmotorer fra 1930 til 1984.
Den andre hermetikkfabrikken i Norge ble etablert i Mandal av Abraham Brodersen i 1866. The Norwegian Preserving Co drev fra 1866 til 1903, og var lokalt kjent under navnet Kogeriet.
Kommunen har også vært et sentrum for utvikling og bygging av hurtigbåter i Norge fra tidlig på 1950-tallet. Det var Toralf Westermoen som startet dette arbeidet. Siden er det bygd og utviklet nye hurtigbåtkonsepter kontinuerlig i byen. Sjøforsvarets missiltorpedobåter av Skjold-klassen ble bygget i Mandal på verftet Umoe Mandal.
Videre har tekstilindustrien vært betydelig, med fire industribedrifter i glansperioden på 1930- til 60-tallet – Sjølingstad Uldvarefabrik, Buøy Veveri, Mandal Kokosveveri og Mandal Veveri. I forrige århundre arbeidet tidvis 2–300 mennesker ved tekstilbedriftene i byen.
Kultur og utdanning
Kunstnerne Adolph Tidemand, Olaf Isaachsen, Amaldus Nielsen, Gustav og Emanuel Vigeland var fra Mandal. Flere av dem er representert i Mandal museum i Andorsengården. Vigeland hus er også museum.
Forfatteren Kjell Askildsen var også fra byen.
Byens bibliotek, kino og konsertsal ligger i Buen kulturhus, som åpnet i 2012.
Lokalavisen Lindesnes kommer ut tre dager i uken.
Fotballaget Mandalskameratene spiller i 3. divisjon avdeling 4.
The Computer Party
Fra og med TCP11 (2002) ble arrangementet flyttet fra KM-Huset til Tysværtunet i nabokommunen. Etter TCP13 (2003) har Tysvær Dataforening overtatt navnet, og har arrangert TCP i Tysværtunet inntil nylig. Nå blir det holdt på Skåredalen ungdomsskole, besøkstallet var sist rundt 300 personer.
Internett og lan
I sin spede barndom kunne TCP bare skilte med en dobbel ISDN-linje (128kbps opp og ned) og en felles IP-adresse. Flittig bruk av web-proxy og maskerering gjorde likevel linja anvendelig. LANet var i starten 10Mbit TP koblet i stjerne med 10Mbps hubber, som var bra den gangen.
Madeleine L’Engle
Madeleine L'Engle (født 29. november 1918, død 6. september 2007) var en amerikansk forfatter best kjent for hennes mange bøker for voksne og særlig unge lesere, særskilt den prisvinnende A Wrinkle in Time og dennes oppfølgere A Wind in the Door, A Swiftly Tilting Planet, Many Waters, og An Acceptable Time. Hennes produktive forfatterskap reflekterte både hennes kristne tro og hennes sterke interesse for moderne vitenskap.
Vanskelig barndom
L'Engle skrev hennes første fortelling da hun var fem år gammel, og begynte å skrive dagbok da hun var åtte. Disse tidlige litterære forsøkene førte ikke til akademisk suksess ved den private skolen i New York hvor hun gikk. Som sky og småklossete som barn ble hun stemplet som dum av noen av hennes lærere. Ute av stand til å gjøre dem tilfreds trakk hun seg tilbake til seg selv i sin egen verden av bøker og skriving. Hennes foreldre var uenig i hvordan hun burde bli oppdratt, og av den grunn gikk hun på et stort antall internatskoler og hadde mange guvernanter. Familien reiste ofte, og ved et tidspunkt flyttet familien til et slott i nærheten av Chamonix i De franske Alpene i hva Madeleine beskrev som håpet om at den renere luften ville være bedre for hennes fars lunger. Madeleine ble sendt på internatskole i Sveits, men i 1933 flyttet familien til nordlige Florida og begynte på nok en kostskole for piker, Ashley Hall, i Charleston i Sør-Carolina. Da hennes far døde i 1935 kom Madeleine for sent hjem til at hun rakk å si farvel.
Eget familieliv
L'Engle gikk på Smith College fra 1937 til 1941. Etter eksamen med laud flyttet hun til en leilighet i New York. I 1942 møtte hun skuespilleren Hugh Franklin da hun opptrådte i skuespillet The Cherry Orchard (Kirsebærhagen) av Anton Tsjekhov. Hun giftet seg med Franklin den 26. januar 1946, året etter at hun debuterte med sin første roman, The Small Rain. Parets første datter, Josephine, ble født i 1947.
Familien flyttet til et 200 år gammelt bondehus kalt for Crosswicks i landlige Connecticut i 1952. For å erstatte Franklins tapte inntekter som skuespiller, kjøpte de og drev en liten butikk, mens L'Engle fortsatte å skrive. Deres sønn Bion ble født det samme året. Fire år senere kom syv år gamle Maria, datteren av en familie som de kjente og som hadde dødd, for å bo hos dem. De adopterte henne kort tid etter. I løpet av denne perioden fungerte L'Engle også som korleder i den lokale menighetskirken.
Litterær karriere
I 1959 flyttet familien tilbake til New York slik at Hugh kunne fortsette som skuespiller. Flyttingen førte til en telttur på ti uker gjennom landet og i løpet av denne turen tenkte hun ut sin mest kjente roman, A Wrinkle in Time. Hun hadde fullført romanen ved 1960, men mer enn to dusin forlag hadde avvist den før forlaget Farrar, Straus and Giroux endelig utga den i 1962.
I 1960 flyttet familien til en leilighet i Cleburne Building på West End Avenue, den samme leiligheten ble forøvrig solgt i 2008 for 4 millioner dollar. Fra 1960 til 1966 (og på nytt i 1989 og 1990) underviste L'Engle ved St. Hilda's & St. Hugh's School i New York. I 1965 ble hun frivillig bibliotekar ved den store katedralen i New York, Cathedral of St. John the Divine. Vanligvis tilbrakte hun vintrene i storbyen og somrene ved Crosswicks.
I løpet av 1960-, 1970- og 1980-tallet skrev hun flere dusin bøker for barn og voksne, en av hennes voksenbøker, Two-Part Invention, var en biografi om hennes ekteskap, fullført etter at hennes ektemann døde av kreft den 26. september 1986.
De siste årene
L'Engle ble alvorlig skadet i en bilulykke i 1991, men ble frisk nok til å besøke Antarktis i 1992. Hennes sønn Bion Franklin døde den 17. desember 1999. I hennes siste år var hun ikke i stand til å reise eller undervise på grunn av beinskjørhet, og særlig også ett at hun fikk hemorrhagisk hjerneslag i 2002. Hun oppga også sin tidligere foredragsvirksomhet og seminarer. Noen få samlinger av hennes tidligere arbeider, en del ikke tidligere utgitt, kom etter 2001.
I tillegg til en rekke priser og medaljer som hun vant for enkeltstående bøker hun skrev, mottok hun også personlig en rekke æresbevisninger i løpet av årene.
I 1985 var hun gjestetalere ved Library of Congress og ga en tale kalt "«Våg å være kreativ»". Det samme året begynte sin to års periode som president ved The Authors Guild, den amerikanske forfatterforeningen. I tillegg mottok hun en rekke ærestitler fra flere universiteter, eksempelvis Haverford College.
Rhyncolus
Rhyncolus er en slekt av biller i familien snutebiller (Curculionidae). De lever i død ved. De ligner på barkbiller (Scolytinae), som også er deres nærmeste slektninger.
Madeleine L’Engle
De siste årene
Siden 1976 har Wheaton College i Illinois vært vert for en egen samling av L'Engles papirer og en rekke annet materiale som går tilbake til 1919. Madeleine L'Engle Collection består av manuskripter for en rekke av hennes utgitte og ikke utgitt verker, foruten også intervjuer, fotografier, lyd- og videoopptak, og brevveksling med både voksne og barn, inkludert barnetegninger som ble sendt til henne.
Arnfinn Laudal
Han har vært en student på den mest prestisjefylte matematikkutdanningen, Ècole Normale Supèrieure, i Frankrike. Laudal har studert til PhD ved Columbia University og Institut Henri Poincarè i Paris. Han har vært ansatt ved Universitetet i Oslo siden 1962 og ble utnevnt til professor i 1985. Siden 2003 har han hatt stillingen professor emeritus. Laudals hovedarbeidsområde er algebraisk geometri, deformasjonsteori og ikke-kommutativ algebra.
Madeleine L’Engle
Religiøs overbevisning
L'Engle tilhørte den amerikanske episkopale kirke og trodde på universal frelse. Hun skrev at «alle vil bli forløst i Guds fylde i tide, alle, ikke bare den lille andelen av befolkningen som har blitt nåden å kjenne og akseptere Kristus.» Som et resultat av hennes overbevisning om kristen universalisme var det en rekke kristne bokhandlere som nektet å selge hennes bøker, og de ble også hyppig forbudt på kristne skoler og biblioteker. Samtidig var det flere bokanmeldere som anklaget hennes litterære verker å være for religiøse.
Rhyncolus
Utseende
Små (gjerne 2 – 5 mm), sylindriske biller, brunlige eller svarte, blanke uten påfallende hår eller skjell, sterkt punkterte. Med sine avlange, sylindriske kropper, kraftige bein of korte snuter ligner denne gruppen mye på barkbiller. Hodet er forholdsvis stort og bredt, snuten ganske kort til middels lang. Antennene er knebøyde og forholdsvis korte. Brystskjoldet (pronotum) er omtrent så langt som bredt, og så bredt som dekkvingene. Sidene er avrundede, og oversiden er dekket av grove, men grunne punktgroper. Dekkvingene er avlange og parallellsidige med markerte punktrekker. Beina er ganske korte og kraftige, en tilpasning til å bevege seg i ganger i treet.
Madeleine L’Engle
Religiøs overbevisning
Hennes syn på guddommelig straff var like hva den skotske poeten George MacDonald trodde, og som også hadde en stor innflytelse på hennes litterære arbeid. Hun har uttalt at «Jeg kan ikke tro at Gud ønsker straff til å gå i det uendelige mer enn hva en kjærlig foreldre gjør. Hele hensikten med kjærlig straff er å lære, og den varer kun så lenge som det er behov for å lære. Og lærdommen er alltid kjærlighet.»
Arnfinn Laudal
Han er medlem av Det Norske Videnskaps-Akademi og har vært politisk aktiv i SV.
Rhyncolus
Levevis
Billene lever i død ved av ulike treslag. Noen arter kan også forekomme i bygningstømmer, men dette er da infisert av sopp. Slekten Rhyncolus lever på døde røtter av bartrær, og finnes sjelden over bakkenivå.
Madeleine L’Engle
Litterære trekk
L'Engles best kjente verker er delt mellom rammeverkene «Chronos» og «Kairos». Førstnevte er rammeverket hvor fortellingene familien Austin foregår, og er presentert i en hovedsakelig realistisk ramme, skjønt tidvis med elementer som kan bli vurdert som science-fiction. Sistnevnte er rammeverket hvor familiene Murry og O'Keefe foregår, og er presentert tidvis realistisk og tidvis i en mer fantastisk eller magisk miljø. Generelt er de mest virkelighetsnære fortellingen i fortellingene om familien O'Keefes andre generasjon. Imidlertid skal ikke familiene Murry-O'Keefe og Austin bli sett på som figurer som elver i adskilte verdener ettersom flere av figurene i begge møtes og en del handlinger er også delt.
Rhyncolus
Utbredelse
Slekten er hovedsaklig utbredt i Holarktis, men enkelte arter forekommer i andre verdensdeler.
Systematisk inndeling
thumb|300px| Rhyncolus sculpturatus
Madeleine L’Engle
Litterære trekk
«Chronos»-bøkene er sentrert rundt Vicky Austin og hennes søsken. Selv om Vicky er kun fortalt fra hennes barndom og tenåringsliv, opptrer hennes søster Suzy også som voksen i A Severed Wasp, med ektefelle og barn. I tillegg er to av L'Engles tidlige hovedfigurer, Katherine Forrester og Camilla Dickinson, dukker opp på nytt som to eldre kvinner i senere romaner. Det er en rekke figurer «som krysser hverandre og knyttes sammen», Canon Tallis, Adam Eddington og Zachary Gray, som opptrer både i bøkene om Kairos og Chronos.
I tillegg til romaner og poesi skrev L'Engle også mange ikkelitterære bøker, blant annet selvbiografiske Crosswicks Journals og tekster hvor hun bearbeidet emner som religiøs tro og kunst. For L'Engle, som skrev gjentatte ganger om «fortelling som sannhet», var skillet mellom fiksjon og selvbiografi tidvis noe uklart. Virkelige hendelser fra hennes eget liv og familiehistorie havnet også i hennes romaner, mens fiktive elementer, slik som litterære navn og steder, kan bli funnet i hennes andre skrifter. Et tema i hennes verker, ofte bare antydet og tidvis direkte beskrevet, er at fenomenet at det som mennesker kaller religion, vitenskap og magi er bare ulike aspekter av en enkelt sømløs virkelighet.
Sembel
Sembel er en administrativ bydel i Eritreas hovedstad Asmara. Bydelen ligger sør i byen. Sembel inneholder et nytt og moderne boligkompleks og byens flyplass.
Else Ragnhild Neumann
Else-Ragnhild Neumann (født Glømmen 8. desember 1938 i Oslo ) er professor emerita i geologi ved Senter for jordens utvikling og dynamikk (CEED), Universitetet i Oslo (UiO). CEED er et Senter for fremragende forskning som ligger ved Institutt for geofag, UiO.
Sorgegondolen
Sorgegondolen er en diktsamling av den svenske lyrikeren Tomas Tranströmer, utkommet på Bonniers i 1996 (ISBN 91-0-056232-7). Sorgegondolen er en kort diktsamling, med bare 17 dikt og en samling på 11 haikudikt over til sammen 37 sider. Den regnes som Tranströmers sensasjonelle «andre debut», etter at han fem år tidligere var blitt ramma av et hjerneslag som delvis fratok han språkevnen.
Det lange titteldiktet viser til den ungarske pianisten og komponisten Franz Liszt’ sene pianostykke La lugubre gondola, komponert ved svigersønnen Richard Wagners sykeleie i 1882. Her heter det at «Liszt har skrivit ner några ackord som är så tunga att de borde skickas / till mineralogiska institustionen i Padova för analys».
Også Tranströmers diktsamling inneholder en del tunge akkorder – i visst monn knytta til tapet av språket:
Else Ragnhild Neumann
Yrkesliv
Neumann ble Norges første kvinnelige professor i geologi i 1981. Hun har i første rekke publisert arbeider som omhandler vulkanismen i Oslofeltet, på Kanariøyene og andre vulkanske øyer, samt prosesser i mantelen. Hun er medlem i Den matematisk-naturvitenskapelige klasse av Det Norske Videnskaps-Akademi.
Sorgegondolen
I «Som att vara barn» tales det om en plutselig forulempning:
Else Ragnhild Neumann
Else-Ragnhild Neumann Award
I 2018 fikk Neumann en pris oppkalt etter seg; Else-Ragnhild Neumann-prisen, som anerkjenner hennes vitenskapelige bidrag. Prisen går til kvinner som gjennom sitt doktorgrads- eller postdoktorarbeid har gitt et betydelig bidrag innen geofaglig forskning.
Familie
Else-Ragnhild Neumann er datter av ingeniør og administrerende direktør Roar Glømmen og Eldrid Rindal. Hun giftet seg 20. desember 1961 i Uranienborg kirke med siviløkonom Hans Jørgen Neumann (f. 1938).
Sorgegondolen
I et par dikt krysser det dikteriske jeg-et et hav eller et sund:
Flere dikt kretser om døden, aktualisert ved en venns død: «En dov tubastöt tränger in. / Det är en väns röst, tag din grav och gå.»
Tranströmers dikt utmerker seg ved sine konkrete situasjoner og sansninger, gjengitt i en klar form og med normal syntaks. Situasjonene er imidlertid ofte stilt opp mot hverandre i overraskende kombinasjoner, uten at det gis holdepunkter for hvordan sammenhengen mellom dem skal tolkes, og på en slik måte at forholdet mellom sansning og sinn forblir uavklart.
Tonesetting
Flere svenske og utenlandske komponister har satt tone til mange av diktene i Sorgegondolen, bl.a. Sven-David Sandström, Maurice Karkoff og Georg Riedel.
Skogomløp
Et skogomløp eller bare omløp er den tid det går fra en skog etableres til den kan hogges. Omløpstiden varierer avhengig av bonitet. For gran- og furuskog er omløpstiden ca 60 år på den beste boniteten, og opp til 140 år på dårligere bonitet. For lavlandsbjørk (ofte kalt hengebjørk) er omløpstiden ca 40–60 år. For vanlig bjørk er omløpstiden ca 60–110 år.
Rommen Sportsklubb
Rommen Sportsklubb (stiftet 20. august 1970) er et norsk idrettslag fra Rommen i Bydel Stovner i Groruddalen i Oslo. Klubben ble til 24. november 1997, etter en sammenslåing av Stovnerkameratene Ballklubb og Smedstua Idrettslag.
Fotball
Fotballaget rykket i 2010 ned fra 3. divisjon til 4. divisjon. Klubben var tidligere en del av samarbeidsklubben Groruddalen Ballklubb, men laget ble lagt ned i 2008.
Sesongen 2016 gav Petter Skogsletten seg som trener og Kjell Sverre Hansen Wold tok over som hovedtrener, sammen med Petter Halvorsen som assistent. Klubben fusjonerte med Vestli IL og slo seg sammen til Stovner Sportsklubb, i 2020. Begge trenerne ble med videre etter sammenslåingen med Stovner Sportsklubb.
Joseph Erlanger
Joseph Erlanger (født 5. januar 1874 i San Francisco i California, død 5. desember 1965 i St. Louis i Missouri) var en amerikansk fysiolog. Han ble tildelt Nobelprisen i fysiologi eller medisin i 1944, sammen med landsmannen Herbert Spencer Gasser for deres oppdagelser relatert til høyt differensierte funksjoner i enkle nervefibre.
Erlanger fullførte en bachelor i kjemi fra University of California, Berkeley og en mastergrad i 1899 fra Johns Hopkins University. Han jobbet som assistent i fysiologi i perioden 1900–01, instruktør i 1901–03, amanuensis i 1903–04 og førsteamanuensis i 1904–06 ved Johns Hopkins University i Baltimore.
Den 22. januar 2009 oppkalte Den internasjonale astronomiske unionen et Erlanger på månen etter ham.
Pontoptilus muticus
Pontoptilus muticus er en art av hoppekreps. Den er et dyreplankton som utgjør føde for blant annet fiskeyngel. Den finnes bl.a i nordlige områder av Atlanterhavet, og lever av alger og plankton.
Arten ble første gang beskrevet av Sars i 1905.
Thorstein Hiortdahl
Thorstein Hallager Hiortdahl (født 4. mai 1839 i Bergen, død 29. oktober 1925 i Kristiania) var en prisbelønt norsk geolog og kjemiker, kjent for sine krystallografi-studier av hvordan mineraler danner krystaller.
Etter examen artium fra Bergen katedralskole 1857 studeret han medisin og kjemi under Adolph Strecker ved Det Kongelige Frederiks Universitet i hovedstaden. Så ble han amanuensis ved mineralkabinettet, stipendiat 1866-68 og førsteamanuensis 1868-72 ved Universitetets Kemiske Laboratorium etter Hans Henrik Hvoslef. Hiortdahl vant i 1872 kampen om universitetets nye kjemiprofessorat (nummer to ved siden av Peter Waage som satt 1862-1900), og var altså professor i kjemi 1872-1918. Etter Waages død i 1900 overtok han også bestyrerjobbet for kjemilaben. Kjemimiljøet et ble etterhvert eget Kjemisk institutt (UiO), og han jobbet fra 1915 til sin avgang i 1918 mye med den nytilsatte Ellen Gleditsch som i 1929 ble professor i uorganisk kjemi. Han hadde også lærerstilling i kjemi ved Militærets Høiskole 1868-1912. Hiortdahl oppdaget visstnok partiell isomorfi blant organiske stoffer. Mineralet hiortdahlitt ble undersøkt av Hiortdahl utenfor Langesund i sin tid.
Brukseier
En brukseier er en person som eier et bruk, vanligvis ett eller flere sagbruk, men kan også være en person som eier annen virksomhet, så som møllebruk.
I flere tilfeller er betegnelsen brukt av, eller om, en person som samtidig eier annen tilknyttet virksomhet og/eller skogeiendommer som levererer tømmer til sagbruk, tresliperi, trelasthandel og eksport m.m.
Under Riksforsamlingen på Eidsvoll i 1814 var fem av de 112 utsendingene brukseiere.
Anders Sandvigs veg (Molde)
Gaten ender i Brattlihaugen på Kringsjå.
Frank Stagg
Han ble i 1973 dømt for planlagt mordbrann. Under soningen i Wakefield fengsel i England gikk han flere ganger til sultestreik med krav om å få sone i et irsk fengsel. Den 14. desember 1975 begynte han på den siste sultestreiken, som varte i 62 dager og førte til hans død.
Hans begravelse utløste en strid i Irland. Republikanerne ønsket at han skulle stedes til hvile på den republikanske gravlunden i Ballina, noe som også var hans eget ønske. Men regjeringen og deler av familien ville heller at han skulle ligge i familiegraven på samme kirkegård, og ønsket ikke deltagelse fra den republikanske bevegelsen i begravelsen. Mens familien ventet på båren på Dublin Airport sørget den britiske regjeringen for at flyet ble omdirigert til Shannon Airport, og båren ble brakt derfra til Ballina. For å hindre at republikanerne gravde opp kisten ble graven dekket med betong. Men i november 1976 gravde en gruppe republikanere en tunnel under graven, hentet opp kisten og la den i en ny grav på den republikanske gravlunden. Belfast balladen-skribent Seamus Robinson skrev «Brave Frank Stagg» som hyllest.
Hans bror Emmet Stagg er pr. 2006 Teachta Dála for Labour Party for valgkretsen Kildare North. Han var et av familiemedlemmene som ikke ønsket republikansk innblanding i begravelsen.
Shunzhi-keiseren
Shunzhi-keiseren (kinesisk: 順治帝, pinyin: Shùnzhìdì; personlig navn: Aixinjuelo Fulin, født 15. mars 1638 i Shengjing i Mandsjuria, død 5. februar 1661) var den tredje keiseren av det mandsjuiske Qing-dynastiet, og de første av dem som regjerte over det egentlige Kina, fra 1644 til sin død.
De tidligste år
Han arvet tronen i 1643 da han var fem år gammel (seks år etter tradisjonell kinesisk måte å regne alder på) i 1643 etter at hans far, Huang Taiji, døde. Men mens han var mindreårig ble den reelle makt for det meste utøvd av to utpekte regenter, nemlig prinsene Dorgon og Jirgalang. Mandsjuene grep makten i Beijing i juni 1644, og i oktober samme år proklamerte Shunzhi-keiserens onkel, som var den fremste av prinseregentene, at mandsju-dynastiet – som fikk navnet Qing-dynastiet – var Ming-dynastiets rettmessige arvtaker. Slik er det at Shunzi-keiseren vel ikke er dynastiets grunnlegger, men likevel dets første keiser av Kina.
Hans mor, enkekeiserinne Xiaozhuang, var en fremragende politiker. Den unge keiser mislikte sin onkel, prinseregenten Dorgon, og etter Dorgons død i 1650 fratok keiseren både ham og hans bror Dodo deres prinsetitler, selv om han bare var tolv år gammel da.
Kort regjeringstid
I sin kortvarige regjeringstid oppmuntret Shunzhi-keiseren hankineserne til å ta del i styringsverket. Han var opptatt av lærdom og lot hankinesere undervise sine barn. Han var også åpen for impulser fra utlandet, og lot den tyske jesuitten pater Johann Adam Schall von Bell (湯若望) gi han råd både innenfor astronomi, teknologi og til og med om hvordan han burde styre sitt rike. Shunzhi gjorde Schall til sin personlige rådgiver og gav ham fri adgang til hvor han ville i palasset.
Keiseren giftet seg med sin mors niese, men degraderte henne en del år senere. I 1661 døde Shunzhis favorittkonkubine brått av sorg over å ha mistet et barn. Shunzhi ble selv overveldet av sorg. Han pådro seg kopper og døde kort tid etter. Han ble bare 24 år gammel.
Keiserens testamente
Før han døde, utnevnte han i sitt testamente fire regenter som skulle regjere mens hans tronfølger og sønn Hiowan Yei var mindreårig: Oboi, Sonin, Suksaha og Ebilun.
Omtrent det eneste i testamentet som var genuint, var det som angikk tronfølgen. Ellers hadde de fire regenter og keisermoren foretatt en rekke endringer. Angivelig skulle Shunzhi-keiseren ha uttrykt beklagelse over at han hadde sviktet sin mandsjuiske bakgrunn, manglet sønnlig ærefrykt for sin mor og vært alt for fascinert av det kinesiske.
Denne testamentariske selvkritikk rimer dårlig med andres skussmål: Jesuitten Adam Schall, som hadde et nært og fortrolig venneforhold til keiseren, tegner et svært rosende bilde av ham. Keiseren hadde kalt ham «bestefar», og Schall hadde det lønnlige håp om at keiseren skulle bli en Kinas Konstantin, dvs. skulle konvertere til kristendommen. Om det var et realistisk håp eller ikke så døde keiseren for ung til at man kan vite noe om det. Og det må også anføres at han de siste årene ble svært så interessert i Chán-buddhismen.
FairPlay
FairPlay er et DRM-system utviklet av Apple og lansert i 2003. Det er inkludert i multimediaprogramvaren QuickTime, og benyttes av Appleproduktene iPhone, iPod, iTunes og iTunes Store. Systemet krypterer lydfiler av AAC-format og søker å hindre at filene spilles av på enheter som ikke er autorisert til det.
Suomen tulli
Suomen tulli (finsk) eller Finska tullen (svensk) er Finlands tollvesen. Det er underlagt Finansministeriet og har ca. 2,200 ansatte.
Royal Academy of Arts
Royal Academy of Arts, Det engelske kunstakademi, er en engelsk kunstinstitusjon som ligger i Piccadilly i London.
Historie
Akademiet ble grunnlagt som en rival til Society of Artists, Samfunnet for kunstnere, etter en uenighet i ledelsen mellom de to ledende arkitektene William Chambers og James Paine, en strid som sistnevnte gikk seirende ut av. Men Chambers sverget hevn og benyttet seg av sin nære forbindelse med kongen til å grunnlegge en ny institusjon, Royal Academy, i 1768. Akademiet ble formelt etablert året etter.
Akademiets førti grunnleggere som alle kom inn den 10. desember 1768, inkluderte en far og datter-kombinasjon med George Michael Moser og Mary Moser, og to brødrepar, George Dance den yngre og Nathaniel Dance-Holland, og Paul og Thomas Sandby.
Akademiets første president ble Joshua Reynolds som deretter ble etterfulgt av Benjamin West.
Aktiviteter
Det engelske kunstakademi mottar ikke finansiell støtte fra staten eller kongehuset. Ett av dets inntektsgrunnlag er kunstutstillinger. Disse er av høyeste kvalitet og på høyde med de som blir stilt ut på National Gallery, Tate Gallery, og på ledende kunstgallerier i utlandet. I 2004 ble høydepunkter fra akademiets permanente samling stilt ut i det nyrestaurerte selskapslokalene i den opprinnelige avdelingen av Burlington House som nå er kjent som «John Madejski Fine Rooms».
Akademiet har også vært vert for den årlige sommerutstillingen av ny kunst som er en velkjent hendelse i London. Den er ikke så fasjonabel som i tidligere århundre, og har stort sett blitt oversett av trendy britiske kunstnere og deres støttespillere, skjønt Tracey Emin stilte ut i 2005.
Alle som ønsker det kan sende inn bilder som kan bli antatt og de som blir valgt blir stilt ut side ved side med verkene til akademiets egne kunstnere. Mange av verkene er tilgjengelig for kjøp.
I 2004 fikk akademiet stor oppmerksomhet fra pressen og media for en serie av finansielle skandaler og rapporter om strid og uenighet mellom Rosenthal og andre seniorstaben som resulterte i avlysningen av en utstilling som kunne ha gitt store inntekter. I 2006 kom det nye presseomtaler av en ny skandale da en kunstners skulptur som var blitt antatt isteden var blitt erstattet med kun sokkelen og en trebit, og akademiet forsvarte denne ”utstillingen”.
Akademiet har mottatt store gaver og testamentarisk gaver av både kunst og penger. Deler av dette har blitt benyttet til å etablere et fond for å støtte arbeidet til Royal Academy Schools, akademiets ulike kunstundervisning, ved å premiere studenter som utmerker seg i ulike kunstgenre og fag. De raske endringer i kunstretningene i løpet av 1900-tallet og 2000-tallet har dog fått en del av de eldre prisene til å se noe anakronistisk ut, men det blir fortsatt gjort anstrengelser for å belønne hver pris til en students arbeid som er i henhold til intensjonen til den opprinnelige giveren.
Akademiets kunstundervisning
Akademiet driver en kunstskole, Royal Academy Schools, som ender med hovedfag og har også et forskningsbibliotek. Akademiets undervisning er den eldste kunstskole i Storbritannia og skjer i Burlington House. Det blir vanligvis holdt to studentutstillinger hvert år.
Lise Knudsen
Lise Knudsen (født 12. august 1962 på Kongsberg) er en norsk barnebokforfatter, komponist og musiker
Hun er cand. polit., og har arbeidet som musikklærer, organist og kordirigent, lektor og amanuensis i samfunnsfag og som universitetsstipendiat i sosiologi ved Universitetet i Oslo før hun debuterte som skjønnlitterær forfatter i 1994 med ungdomsromanen Novemberlys. Som komponist har hun skrevet i flere sjangre: større bestillingsverk med bl.a. teatermusikk, korverk, to helaftens musikkspill samt sanger og musikk til lydbøker for barn.
I tillegg til skjønnlitteratur har hun skrevet boken Samfunnslære (1995) og bidratt med dikt i Tone Bianca Dahls Korkunst (Cantando Musikkforlag, 2002).
Leon Gregory
Leon Gregory (født 23. november 1932) er en australsk friidrettsutøver.
Han representerte Australia under Sommer-OL 1956, hvor han tok sølv på 4 × 400 meter stafett.
Huang Wenpan
Huang Wenpan (kinesisk: 黄文攀; født 22. august 1995 i Meishan, død 16. mars 2018 i Hongya) var en kinesisk handikappet svømmer som konkurrerte i klassen S2 og S3. Han hadde cerebral parese som var medfødt.
2016
Huang deltok i Paralympiske sommerleker 2016, der han vant fem gullmedaljer. Individuelt vant han 50 meter fri, 50 meter bryst, 200 meter fri og 150 meter individuell medley. Han satte her verdensrekord og paralympisk rekord på alle disse fire øvelsene; på 50 meter fri svømte han på 39,24, på 50 meter bryst 50,65, på 200 meter fri 3:09,04, og på 150 meter individuell medley 1:52,14. Han var også med og vinne 4 × 50 meter fri i mix-klassen, der Kina også satte verdensrekord og paralympisk rekord, med 2:18,03. På 50 meter rygg fikk han sølv, bak ukrainske Dmytro Vynohradets.
2017
Under Para-VM i svømming 2017 fikk han fem gullmedaljer. Individuelt vant han 200 meter fri, 50 meter bryst, 50 meter fri og 150 meter individuell medley, og han deltok på Kinas stafettlag som vant 4 × 50 meter fri. I tillegg fikk han bronse på 50 meter rygg.
2018
Huang døde i en trafikkulykke 16. mars 2018, da han kjørte alene og krasjet i lyktestolpe.
Monica Vik Gabrielsen
Monica Vik Gabrielsen, opprinnelig Monica Vik Hansen (født 3. august 1973) er en tidligere norsk håndballspiller. Hun spilte totalt 29 landskamper; alle fra 1996 til 1997 og gjorde 46 landslagsmål. Hun deltok i Håndball-EM 1996 for kvinner, hvor laget vant en sølvmedalje, og i Håndball-VM 1997 for kvinner, hvor Norge også vant sølv.
Hun spilte for Larvik, Tertnes og Stabæk.
En amerikansk tragedie
En amerikansk tragedie (An American Tragedy) er en roman av den amerikanske forfatteren Theodore Dreiser. Det er hans mest kjente verk og kom ut i 1925.
Romanen skildrer 1920-tallets samfunn og de sosiale problemer som er knyttet til dette. I denne romanen finner vi en del naturalistiske trekk, bl.a. tragisk slutt og beskrivelse av det fattige miljøet. Romanen dreier seg rundt antihelten Clyde Griffiths.
Romanen er basert på en historisk hendelse. 11. juli 1906 ble den 20 år gamle tekstilarbeidersken Grace Brown funnet myrdet i Moose Lake i Adirondacks nord for New York. Hun hadde møtt kjæresten sin, Chester Gillette, mens de begge jobbet på Gillette skjortefabrikk i Cortland som hans farbror eide. Gillette var vokst opp med foreldre som arbeidet for Frelsesarmeen, mens Brown var vokst opp på gård og kom til Cortland for å passe sin søsters barn. Våren 1906 fortalte hun Gillette at hun var gravid. Han ba henne da med til Moose Lake på noe hun oppfattet som deres bryllupsreise. I stedet slo han henne i hjel med en tennisracket under en rotur på innsjøen. Det ble slått alarm da robåten ikke kom tilbake til utleieren. Letemannskaper dro ut i en dampbåt, og snart ble robåten funnet med bunnen i været. En gutt fikk øye på noe på sjøbunnen og ga seg ikke før bylten ble dradd opp. Det var den døde Grace Brown, med fryktelige skader på pannen og munnen.
Chester Gillette ble snart funnet og arrestert, og det oppstod ren lynsjstemning da folk fikk høre kjærlighetsbrevene Brown hadde skrevet til ham, opplest i retten. Gillette ble dømt til døden for drapet og henrettet. Saken studeres fremdeles i dag som et eksempel på bruk av indisier i en fellende dom. Den er også tema for en rekke spøkelseshistorier og folkesanger i Adirondacks.
An American Tragedy ble omarbeidet til skuespill første gang i 1926, filmatisert i 1931 og igjen i 1951, A Place in the Sun («En plass i solen») og vant seks oscarstatuetter.
I 2005 satte Metropolitan Opera i New York opp Tobias Pickers opera om tragedien.
Nordsinni stasjon
Nordsinni stasjon er en nedlagt jernbanestasjon på Nordsinni på Valdresbanen i Nordre Land i Innlandet fylke. Den ble åpnet 1904, to år etter at Valdresbanen ble tatt i bruk, og var betjent til 1968. 1971 ble den nedgradert til holdeplass, og nedlagt 1989 da persontrafikken på banen ble nedlagt.
Stedet ligger i vestsiden av dalen, på motsatt side av elven for fylkesvei 33 som går vestover mot Aurdal og østover mot Dokka.
Stasjonsbygningen og uthuset ble revet i 1985.
Maskinsyn
Machine vision (MV) er teknologien og metodene som brukes for å gi bildebasert automatisk inspeksjon og analyse for slike applikasjoner som automatisk inspeksjon, prosesskontroll og robotveiledning, vanligvis i industrien. Maskinsyn refererer til mange teknologier, programvare- og maskinvareprodukter, integrerte systemer, handlinger, metoder og ekspertise. Maskinsyn som en systemteknisk disiplin kan betraktes som forskjellig fra datasyn, en form for informatikk. Den prøver å integrere eksisterende teknologier på nye måter og bruke dem til å løse problemer i den virkelige verden. Begrepet er det utbredte for disse funksjonene i industrielle automatiseringsmiljøer, men brukes også om disse funksjonene i andre miljøer som sikkerhet og kjøretøyveiledning.
Den overordnede maskinsynsprosessen inkluderer planlegging av detaljene i kravene og prosjektet, og deretter å lage en løsning. Under kjøring starter prosessen med bildebehandling, etterfulgt av automatisert analyse av bildet og utvinning av nødvendig informasjon.
Definisjon
Definisjoner av begrepet «maskinsyn» varierer, men alle inkluderer teknologien og metodene som brukes for å trekke ut informasjon fra et bilde på automatisert basis, i motsetning til bildebehandling, der utdata er et annet bilde. Informasjonen som trekkes ut kan være et enkelt signal av god del/dårlig del, eller mer et komplekst sett med data som identitet, posisjon og orientering til hvert objekt i et bilde. Informasjonen kan brukes til applikasjoner som automatisk inspeksjon og robot- og prosessveiledning i industrien, for sikkerhetsovervåking og veiledning av kjøretøy. Dette feltet omfatter et stort antall teknologier, programvare og maskinvareprodukter, integrerte systemer, handlinger, metoder og ekspertise. Maskinsyn er praktisk talt det eneste begrepet som brukes for disse funksjonene i industrielle automatiseringsapplikasjoner; begrepet er mindre universelt for disse funksjonene i andre miljøer som sikkerhet og kjøretøyveiledning. Maskinsyn som en systemteknisk disiplin kan betraktes som forskjellig fra datasyn, en form for grunnleggende informatikk; machine vision forsøker å integrere eksisterende teknologier på nye måter og bruke dem til å løse problemer i den virkelige verden på en måte som oppfyller kravene til industriell automasjon og lignende bruksområder. Begrepet brukes også i en bredere betydning. av messer og faggrupper som Automated Imaging Association og European Machine Vision Association. Denne bredere definisjonen omfatter også produkter og applikasjoner som oftest er knyttet til bildebehandling. De primære bruksområdene for maskinsyn er automatisk inspeksjon og industrirobot/prosessveiledning.
Markedet
Så sent som i 2006 rapporterte en industrikonsulent at MV representerte et marked på 1,5 milliarder dollar i Nord-Amerika. Sjefredaktøren for et MV-fagmagasin hevdet imidlertid at «maskinsyn ikke er en industri i seg selv», men snarere «integrering av teknologier og produkter som gir tjenester eller applikasjoner som gagner ekte bransjer som bilindustri eller produksjon av forbruksvarer, landbruk og forsvar.»
Fordeler med maskinsyn
Der menneskesyn er best for kvalitativ tolkning av en kompleks, ustrukturert scene, utmerker maskinsyn seg ved kvantitativ måling av en strukturert scene på grunn av dens hastighet, nøyaktighet og repeterbarhet. Ved å fjerne fysisk kontakt mellom et testsystem og delene som testes, forhindrer maskinsyn delskader og eliminerer vedlikeholdstiden og kostnadene forbundet med slitasje på mekaniske komponenter. Maskinsyn gir ytterligere sikkerhets- og driftsfordeler ved å redusere menneskelig involvering i en produksjonsprosess. Dessuten forhindrer det menneskelig forurensning av rene rom og beskytter menneskelige arbeidere mot farlige miljøer.
Maskinsyn hjelper med å nå spesifikke mål.
Tivadar Kanizsa
Tivadar Kanizsa (født 4. april 1933 i Debrecen, død 4. november 1975 i Jásztelek) var en ungarsk vannpolospiller som deltok i flere olympiske leker;  1956 i Melbourne, 1960 i Roma og 1964 i Tokyo.
Kanizsa ble olympisk mester i vannpolo under OL 1956 i Melbourne.Han var med på det ungarske laget som vant vannpoloturneringen. Det ungarske laget vant alle fem kampene i finalerunden som besto av seks lag. Ungarn fikk ti poeng og sølvvinnerne Jugoslavia sju. Kanizsa spilte to kamper i turneringen.
Graham Gipson
Graham Gipson (født 21. mai 1932, død 17. mai 2023) var en australsk friidrettsutøver.
Jens Mørk Friis
Jens Mørk Friis (født 2. august 1788, død 31. mai 1871 på Breili i Østre Toten) var en norsk embetsmann. Friis var sønn av Molde-kjøpmannen Johan Friis og Maren Jentoft Mørk. Han ble 12. august 1833 gift med Maren Pauline Hjort (1797–1860), som han fikk seks barn med. Ett av disse var arkitekt Otto Hjort Friis.
Friis ble kopist i 1816 og tok norsk juridisk eksamen i 1817. I 1820 ble han fullmektig i justisdepartementet.
Fra 1825 til 1860 var han fogd i Toten fogderi. De første åra bodde han på garden Mellom-Rustad, men i 1832 fikk han kjøpt sin forgjenger Børge Johan Schultz' eiendom, Breili. Her skal det ha vært et gjestfritt hus, og barnebarnet Jens Raabe skildrer i boka En storbygd det muntre selskapslivet på garden. Som fogd var han svært godt likt, og etter at han gikk av, fikk han som hedersgave fra fogderiets innbyggere en kostbar frokostoppsats i sølv.
Friis var flere ganger konstituert som amtmann i Kristians amt, som Lauritz Weidemanns stedfortreder.
Christopher Barry
Han regisserte også episoder for seriene Z Cars (1962), Out of the Unknown (1965), Paul Temple (1969), Poldark (1975), All Creatures Great and Small (1978), Juliet Bravo (1980) og The Tripods (1984).
Leipommata
Leipommata er en slekt av biller i familien snutebiller (Curculionidae). De lever i død ved.
Utseende
Små (ca. 3 millimeter), avlange snutebiller. Oversiden er spredt kledt med nokså lange, fine hår. Snuten er bred og noe lengre enn resten av hodet. Artene mangler fasettøyne og er helt blinde. Antennene er knebøyde, forholdsvis korte, men en en-leddet klubbe. Pronotum er tønneformet, litt bredere enn langt, grovt og tett punktert. Dekkvingene er avlangt ovale, nokså fint og jevnt punktert. Beina er korte og kraftige, leggene på alle beinpar med kraftige, krumme pigger i spissen.
Levevis
Billene i denne slekten har et underjordisk levesett, det er sannsynlig at de borer i røtter.
Connemara
Connemara (irsk: Conamara) er et område vest i grevskapet Galway i Irland. Området består av en bred halvøy mellom havnen Killary og bukten Cuan Chill Chiaráin/Kilkieran i provinsen Connacht, vest for innsjøen Lough Corrib, og er en del av grevskapet Mayo i baroniet Ross. Området har en sterk tilknytning til tradisjonell irsk kultur og mange av innbyggerne er irsktalende, nor som gjør området til en del av gaeltacht, irskspråklig. Historisk sett var Connemara en del av territoriet til Iar Connacht, «Vest-Connacht». Geografisk har den mange fjell (særskilt Twelve Bens), halvøyer, viker, øyer og små innsjøer. Connemara nasjonalpark (Páirc Naisiúnta Chonamara) ligger i nordvest. Området er for det meste landlig og Conamara har Atlanterhavet både mot nord, vest og mot sør. Den fremste byen er Clifden, som er omgitt av et område rikt med megalittiske graver.
Prosopocoilus antilopus
Prosopocoilus antilopus er en bille som hører til familien hjortebiller (Lucanidae) i gruppen skarabider (Scarabaeoidea).